paragraph_text: Cissanska biskupija, povijesna biskupija na tlu Hrvatske u ranom srednjem vijeku. Smještena je na zapadnoj obali poluotoka Istre. U svezi je s otokom Cissom iz djela Plinija Starijeg. Prema izvorima zna se za biskupe Vindemija, potpisnika akata sinoda u Gradu 579. (vrijeme Istarskog raskola, shizma "triju poglavlja") i Ursin. U pomorje između Brijuna i Rovinja smješta ga učena predaja prosvjetiteljstva. Smatra se da je postojala od sredine 6. stoljeća do 8. stoljeća. Prema predaji tad je Cissa potonula, a kao novo gradsko središte izrastao je Rovinj. Povijesna znanost podijeljena je u svezi s postojanjem Cisse i biskupije, zbog nesigurnog čitanja latinskog izvora, dio znanstvenika uvjeren je u postojanje, dok je dio bez izrazita stava kao Luigi Parentin, Bernardo Benussi, Giuseppe Cuscito.<ref>Istrapedia R. Matijašić: Cissanska biskupija iz: Istarska enciklopedija LZMK. (pristupljeno 15. ožujka 2018.) Teritorij Cissanske biskupije obuhvaća današnja Porečka i Pulska biskupija. Danas je to naslovna biskupija. Naslovni biskup je od 2. veljače 2019. Ante Jozić.<ref>(eng.) Catholic-Hierarchy Cissa (Titular See) (pristupljeno 2. veljače 2019.)